Source: http://docplayer.fi/3284331-Raskaiden-ajoneuvojen-kunnon-ja-kuorman-vaikutus-liikenneturvallisuuteen.html
Timestamp: 2017-12-12 08:47:21+00:00
Document Index: 13853937

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Raskaiden ajoneuvojen kunnon ja kuorman vaikutus liikenneturvallisuuteen - PDF
Raskaiden ajoneuvojen kunnon ja kuorman vaikutus liikenneturvallisuuteen
Download "Raskaiden ajoneuvojen kunnon ja kuorman vaikutus liikenneturvallisuuteen"
1 Ajoneuvohallintokeskus Tutkimuksia ja selvityksiä Fordonsförvaltningscentralen Utredningar Nro 1/2009 Raskaiden ajoneuvojen kunnon ja kuorman vaikutus liikenneturvallisuuteen Metropolia Ammattikorkeakoulu
3 Raskaiden ajoneuvojen kunnon ja kuorman vaikutus liikenneturvallisuuteen Metropolia Ammattikorkeakoulu Ajoneuvohallintokeskus AKE Fordonsförvaltningscentralen Helsinki Helsingfors 2009
4 ISBN ISSN Edita Prima Oy Helsinki 2009 Ajoneuvohallintokeskuksen tutkimuksia ja selvityksiä 1/2009
5 ALKUSANAT Raskaiden ajoneuvojen kunnon ja kuorman vaikutus liikenneturvallisuuteen - tutkimuksen tavoitteena oli kartoittaa näiden ajoneuvojen liikenneturvallisuuden kannalta merkittävimmät tekniset riskitekijät. Tutkimuksessa tähdättiin myös konkreettisten parannusehdotusten tekemiseen. Tutkimuksen tilaajina olivat Ajoneuvohallintokeskus AKE ja Liikennevakuutuskeskus LVK. Tutkimuksen teki Metropolia Ammattikorkeakoulun Auto- ja kuljetustekniikan opiskelijoista koostuva tutkimusryhmä projekti-insinööri Harri Miininin johdolla. Tutkimuksen valvojana toimi Auto- ja kuljetustekniikan koulutuspäällikkö Markku Haikonen. Tutkimuksen yhteydessä tehtiin kaksi insinöörityötä. Helsingissä, 18. kesäkuuta 2009 Juhani Intosalmi tutkimusjohtaja Ajoneuvohallintokeskus AKE
7 FÖRORD Syftet med undersökningen av hur fordonens kondition och last inverkar på trafiksäkerheten var att kartlägga de viktigaste tekniska riskfaktorerna hos tunga fordon med tanke på trafiksäkerheten. Målet med undersökningen var också att ta fram konkreta förbättringsförslag. Undersökningen beställdes av Fordonsförvaltningscentralen AKE och Trafikförsäkringscentralen LVK. Undersökningen förverkligades av en grupp som bestod av bil- och transportteknikstuderande vid Yrkeshögskolan Metropolia med ledning av projektingenjör Harri Miinin. Som övervakare för undersökningen fungerande Markku Haikonen, utbildningschef för bil- och transportteknik vid Metropolia. I samband med undersökningen utarbetades två ingenjörsarbeten. Helsingfors, den 20 juni 2009 Juhani Intosalmi forskningschef Fordonsförvaltningscentralen AKE
9 FOREWORD The study on the impact of heavy vehicles condition and load on traffic safety aimed at surveying the key technical risk factors related to the traffic safety of heavy vehicles. A further aim wast to make concrete improvement suggestions. The study was assigned by the Finnish Vehicle Administration AKE and the Finnish Motor Insurers Centre LVK. The study was carried out by a group of automotive and transport engineering students at the Helsinki Metropolia University of Applied Sciences. The project was led by Harri Miinin, Project Engineer and supervised by Markku Haikonen, Head of the Automotive and Transport Engineering study program at the Helsinki Metropolia University of Applied Sciences. As a result of this study two Bachelor s theses were produced. Helsinki, 18 June 2008 Juhani Intosalmi Director of Research Vehicle Administration AKE
11 Sisällysluettelo Index Tiivistelmä Sammanfattning Abstract 1 JOHDANTO Tutkimuksen tavoitteet Tekniset ongelmat Kuormaus ja kuorman varmistus Henkilökuljetusliikenne Vaarallisten aineiden kuljetukset TUTKIMUKSEN RAJAUS JA MENETELMÄT Kirjallisuusanalyysi Ajoneuvohallintokeskuksen tutkimuksia ja selvityksiä LINTU-projektin julkaisuja Onnettomuustutkintakeskuksen raportit Liikenne- ja viestintäministeriön julkaisuja Muut julkaisut Tilastoanalyysi Menetelmät Liikenneonnettomuuksien tutkijalautakuntien raportit Määräaikaiskatsastus Tienvarsitarkastukset Muita hyödynnettyjä tilastoja Kyselytutkimus Menetelmät Kyselytutkimukseen valitut Sähköinen kyselylomake Haastattelut TUTKIMUKSEN TULOKSET Tilastotutkimus Onnettomuustutkinta-aineisto Määräaikaiskatsastusten tilastot Tienvarsitarkastusten tilastot Kyselytutkimus Kyselylomake JOHTOPÄÄTÖKSET JA TOIMENPIDE-EHDOTUKSET Tekniset viat Jarrut Renkaat Vetolaitteet Muut viat Kolaroidut ajoneuvot Rakenteelliset ongelmat Kuorma Säädökset Toimenpide-ehdotukset Ajoneuvojen määräaikaiskatsastus HENKILÖKULJETUSLIIKENNE Tekniset ongelmat Linja-autopalot VAARALLISTEN AINEIDEN KULJETUKSET... 29
12 6.1 Säiliöautojen tekniikka Stabiilisuustesti Vajaatäyttö Kuljetukset ja lainsäädäntö Säiliöautojen ongelmat Rakenteelliset ominaisuudet Onnettomuuksien syyt Pelastustoiminta Yhteenveto Johtopäätökset ja suositukset Suositukset Viranomaiset Poliisi Katsastusviranomaiset Kuljetusyritykset Kuljettaja Muut huomiot Määräykset ja niiden noudattaminen Ajo- ja lepoaikalainsäädäntö Nopeudenrajoitin Tieverkosto Pelastustoimi Yleistä pelastustoimesta Toimenpiteet pelastustoimen kehittämiseksi Tutkijalautakuntatyöskentely Yleistä tutkijalautakuntatyöskentelystä Toimenpiteet tutkijalautakuntatyöskentelyn kehittämiseksi Liikenteen valvonta ja tienvarsitarkastukset...virhe. Kirjanmerkkiä ei ole määritetty Yleistä liikenteen valvonnasta ja tienvarsitarkastuksistavirhe. Kirjanmerkkiä ei ole määritetty Toimenpiteet raskaiden ajoneuvojen kunnon parantamiseksi ja liikenneturvallisuuden edistämiseksi... Virhe. Kirjanmerkkiä ei ole määritetty. Lähdeluettelo Liitteet
13 TIIVISTELMÄ Raskaiden ajoneuvojen kunnon ja kuorman vaikutus liikenneturvallisuuteen - tutkimuksen tilaajina olivat Ajoneuvohallintokeskus AKE ja Liikennevakuutuskeskus LVK. Tutkimuksen teki Metropolia Ammattikorkeakoulun Auto- ja kuljetustekniikan opiskelijoista koostuva tutkimusryhmä projekti-insinööri Harri Miininin johdolla. Tutkimuksen valvojana toimi Auto- ja kuljetustekniikan koulutuspäällikkö Markku Haikonen. Tutkimuksen yhteydessä tehtiin kaksi insinöörityötä. Tutkimuksen tavoitteena oli kartoittaa raskaiden kuorma- ja linja-autojen liikenneturvallisuuden kannalta merkittävimmät tekniset riskitekijät. Tutkimuksessa perehdyttiin aiheesta aiemmin laadittuihin tutkimuksiin ja selvityksiin sekä alan julkaisuihin. Tutkimuksen perustan muodostivat liikenneonnettomuuksien tutkijalautakuntien laatimat onnettomuusraportit kuolemaan johtaneista raskaiden ajoneuvojen onnettomuuksista. Onnettomuusraporteista etsittiin sellaisia teknisiä vikoja, jotka ovat olleet vaikuttamassa onnettomuuden syntyyn. Myöhemmin tehdyt asiantuntijahaastattelut vahvistivat saatuja tuloksia. Lisäksi haastattelujen avulla pyrittiin löytämään ratkaisumalleja epäkohtien karsimiseksi. Tutkimuksen mukaan raskaiden ajoneuvojen onnettomuuksissa teknisillä vioilla on suhteellisen pieni merkitys. Tekniset viat ovat kuitenkin osaltaan saattaneet olla vaikuttamassa onnettomuuden seurausten pahenemiseen. Kuorman epäkohtien vuoksi kuolemaan johtaneita onnettomuuksia syntyy vieläkin harvemmin. Kuitenkin myös kuormalla on voinut olla vaikutusta onnettomuuden seurauksiin. Merkittävimmät tekniset viat ovat tutkimuksen mukaan jarruvikoja. Yksittäisiä renkaiden puhkeamisesta tai irtoamisesta johtuvia onnettomuuksia tuli myös esiin. Kyselytutkimuksessa nimenomaan kyseiset ongelmat koettiin kriittisiksi ja niihin puuttumista vaadittiin ponnekkaasti. Linja-autojen onnettomuuksissa paloturmat olivat suurin yksittäinen esille noussut ongelma. Tutkimusryhmä laati parannusehdotuksia ja suosituksia alan eri toimijoille, jotta teknisten epäkohtien määrää ja vaikuttavuutta saataisiin entisestään pienennettyä.
15 SAMMANFATTNING Undersökningen som handlar om inverkan av de tunga fordonens skick och last på trafiksäkerheten beställdes av Fordonsförvaltningscentralen AKE och Trafikförsäkringscentralen LVK. Undersökningen förverkligades av en grupp som bestod av bil- och transportteknikstuderande vid Yrkeshögskolan Metropolia med ledning av projektingenjör Harri Miinin. Som övervakare för undersökningen fungerande Markku Haikonen, utbildningschef för bil- och transportteknik vid Metropolia. I samband med undersökningen utarbetades två ingenjörsarbeten. Målet för undersökningen var att kartlägga de mest betydande tekniska riskfaktorer som tunga lastbilar och bussar förorsakar för trafiksäkerheten. Vid undersökningen bekantade sig gruppen med tidigare undersökningar och utredningar om temat och publikationer inom branschen. Grunden för undersökningen bestod av olycksrapporter som prövningsnämnderna utarbetat beträffande dödsolyckor förorsakade av tunga fordon. I olycksrapporterna letades efter sådana tekniska fel, som har inverkat på olyckor. De senare utförda expertintervjuerna bekräftade de nådda resultaten. Därtill var ändamålet med intervjuerna att hitta lösningsmodeller för att eliminera missförhållanden. Enligt undersökningen spelar tekniska fel en relativt obetydlig roll i olyckor förorsakade av tunga fordon. De tekniska felen har emellertid delvis kunnat inverka på att olycksföljderna har blivit värre. Brister i lasten leder ännu mera sällan till dödsolyckor. Men lasten har ändå kunnat ha en inverkan på olycksföljderna. De mest betydande tekniska felen är enligt undersökningen bromsfel. Enskilda olyckor som förorsakats av punkterade eller lossnade hjul kom också fram. I intervjuerna ansågs speciellt dessa problem som kritiska och det krävdes starka åtgärder för deras eliminering. Vad bussar beträffar var brandolyckor det största enskilda förekommande problemet. Undersökningsgruppen utarbetade förbättringsförslag till olika instanser inom branschen för att ytterligare minska tekniska missförhållanden och deras inverkan på olyckor.
17 ABSTRACT The study was assigned by the Finnish Vehicle Administration (Ajoneuvohallintakeskus AKE) and the Finnish Motor Insurers Centre (Liikennevakuutuskeskus - LVK). The study was carried out by a group of automotive and transport engineering students at the Helsinki Metropolia University of Applied Sciences. The project was led by Harri Miinin, Project Engineer and supervised by Markku Haikonen, Head of the Automotive and Transport Engineering study program at the Helsinki Metropolia University of Applied Sciences. As a result of this study two Bachelor s theses were produced. The aim of the study was to find out and investigate the most significant technical risk factors of heavy trucks and buses on traffic safety. First previous studies and surveys and other publications in the field were studied. The reports written by traffic accident investigation committees on accidents involving heavy-duty vehicles and trucks resulting in fatalities were used as the basis of the study. Technical defects that had played a major role in leading to the accident were searched and analyzed. The study group analyzed the kind of technical defects that seemed to play a role when the accident had occured. Later on these results were confirmed by interviewing traffic investigation experts. In addition, these interviews helped also to find solutions to reduce the number of faults and defects. According to the study technical faults played a relatively small role in the accidents involving heavy-duty vehicles. Technical faults could, however, play a role in making the consequences of the accident worse. Accidents which are caused by defects or faults in the load and which result in fatalities occur seldom. However, the load may have had effect on the consequences of the accident. The most significant technical faults seem to be faults with brakes according to the study. Some individual accidents which resulted from punctures or loss of tires were also reported. In the interviews it was these problems that seemed to be the most critical and needed to be solved in the opinion of the people who were interviewed in this study. In accidents involving buses burns were reported to be the biggest problem. The study group made suggestions for improvement and gave recommendations for reducing the number of technical detects and for minimizing their effect on traffic safety.
19 1 JOHDANTO Raskaiden ajoneuvojen kunnon ja kuorman vaikutus liikenneturvallisuuteen - tutkimuksessa tarkastellaan raskaiden kuorma- ja linja-autojen teknisten vikojen, rakenteen ja kuorman vaikutusta onnettomuuksiin ja niiden seurauksiin. Ajoneuvojen suuren massan vuoksi raskaiden ajoneuvojen onnettomuuksissa on lähes aina mahdollisuus vakaviin seurauksiin. Henkilöauton ja raskaan kuorma- tai linja-auton välisissä onnettomuuksissa tulee valitettavan usein henkilövahinkoja, jopa kuolemantapauksia. Suomen sääolosuhteet ovat suuren osan vuodesta hankalia. Huonoissakin keliolosuhteissa, kellon ympäri, tavarankuljetusajot on kuitenkin ajettava. Tiukat aikataulut, ajo- ja lepoaikalakien rikkominen ja yleinen huolimattomuus ovat usein esillä raskaiden ajoneuvojen onnettomuuksista keskusteltaessa. Näihin seikkoihin tulee edelleenkin kiinnittää voimakkaasti huomiota. Kaluston kunnossa pitäminen on kuitenkin tärkeä seikka liikenneturvallisuuden kannalta, sillä vaikka kaikki muut tekijät kuljetusketjussa olisivat hoidossa, on huoltamaton ajoneuvo riski kaikille tienkäyttäjille. Tämän vuoksi raskaiden ajoneuvojen tekniseen kuntoon ja kuormaukseen tulee kiinnittää entistä tarkemmin huomiota, varsinkin kun vuotuiset ajosuoritteet kasvavat jatkuvasti lisääntyvän kilpailun ja toiminnan tehostamisen vuoksi. Vaarallisten aineiden kuljetuksille tapahtuvissa onnettomuuksissa on aina suuronnettomuuden riski. Tutkimuksen yhtenä osana on selvittää tällaisten kuljetusten riskitekijät, kaluston tekniset ongelmat ja epäkohdat, pelastustoiminnan käytännöt suuronnettomuuden välttämiseksi sekä mahdolliset puutteet pelastustoiminnassa. 1.1 Tutkimuksen tavoitteet Raskaiden ajoneuvojen teknisten vikojen ja kuormauksesta johtuvien ongelmien kartoittamisella pyrittiin saamaan kattava kokonaiskuva todellisista ajonaikaisista epäkohdista sekä huollon ja valvonnan vaikutuksista niihin. Tutkimuksessa etsittiin riskikertymiä ja merkittävimpiin riskeihin paneutumalla laadittiin parannusehdotuksia kuljetusketjun eri osapuolia, huollosta vastaavia tahoja ja liikennöintiä valvovia viranomaisia varten Tekniset ongelmat Tutkimuksessa teknisillä ongelmilla tarkoitetaan ajoneuvon vikoja ja teknisten ominaisuuksien epäkohtia tai puutteita. Tällaisia ovat esimerkiksi ajoneuvon huollon laiminlyönnistä johtuvat kulumiset tai väärin suoritetusta huollosta aiheutuvat ajoneuvon liikenneturvallisuutta huonontavat tekniset viat. Teknisten ominaisuuksien epäkohtia tai puutteita ovat puolestaan ajoneuvon rakenteesta johtuva huono törmäyssoveltuvuus tai turvalaitteiden puute. Tarkastellun aineiston ja haastattelujen perusteella tieliikenteessä olevista ajoneuvoista pyrittiin löytämään usein toistuvia teknisiä ongelmia, jotka ovat tai ovat saattaneet aiheuttaa onnettomuuksia tai vaaratilanteita. Merkittävimpien riskikertymien pienentämiseksi tutkimusryhmä laati parannusehdotuksia ajoneuvojen huoltoa, valvontaa ja rakenteellisia muutoksia varten. 1
20 1.1.2 Kuormaus ja kuorman varmistus Kuormauksen ja kuorman varmistamisen ongelmat littyvät kiinteästi varsinkin kappaletavarakuljetusten liikenneturvallisuuteen. Tutkimuksessa pyrittiin löytämään ongelmakohtia kuormauksen ja kuorman varmistamisen vaikutuksesta ajoneuvon stabiilisuuteen, jarrutus- ja ohjauskäyttäytymiseen sekä törmäysturvallisuuteen. Ajoneuvon kuormausta tutkittaessa tutkimuksessa on keskitytty kuorman sijoitusta kuormatilaan, ajoneuvon painojakaumaa, kuorman ja ajoneuvon painopisteen korkeutta sekä näiden vaikutusta ajoneuvon käyttäytymiseen koskeviin seikkoihin. Kuorman varmistuksessa on huomioitu varmistuksen riittävyys ajon eri vaiheissa sekä mahdollisissa erikoistilanteissa aina onnettomuustilanteeseen saakka Henkilökuljetusliikenne Henkilökuljetusliikenteellä tarkoitetaan tutkimuksessa raskaiden linja-autojen linjaliikennettä. Raskaiden linja-autojen tekniikka poikkeaa jonkin verran raskaista kuorma-autoista, joten aihe käsitellään omana osanaan Vaarallisten aineiden kuljetukset Suomessa kuljetettiin vuonna 2006 kemikaali- ja öljytuotteita miljoonan tonnikilometrin verran, kun kuljetussuorite kaikilla kuorma-autoilla oli miljoonaa tonnikilometriä, eli vaarallisten aineiden kuljetusten osuus Suomen maanteillä on kymmenen prosentin luokkaa (Tilastokeskuksen julkaisu Tavarankuljetustilasto 2006). Vaarallisten aineiden kuljetuksista yli 80 % on palavien nesteiden kuljetuksia, noin 7 % syövyttävien aineiden kuljetuksia ja noin 4 % kaasujen kuljetuksia (Liikenneministeriön julkaisu 8/1999). Tutkimuksen tässä osa-alueessa päädyttiin keskittymään nimenomaan säiliökuljetuksiin sekä niiden ongelmakohtiin. 2
21 2 TUTKIMUKSEN RAJAUS JA MENETELMÄT Tutkimuksessa keskityttiin ajoneuvojen tekniseen kuntoon sekä kuormaan. Onnettomuuksien syntyyn vaikuttavat tai onnettomuusriskiä lisäävät inhimilliset tekijät rajattiin tutkimuksen ulkopuolelle. Useissa eri yhteyksissä ilmitulleita, liikenneturvallisuuteen vaikuttavia järjestelmän tai henkilön heikkouksia ei kuitenkaan voitu täysin sivuuttaa. Osa tällaisista tekijöistä vaikuttaa myös ajoneuvojen kuntoon, ja ennen kaikkea kuormaukseen. Nämä seikat tuodaan esille kappaleessa seitsemän. Tutkimus jaettiin työvaiheittain kolmeen osaan. Kirjallisuusanalyyssä tutustuttiin saatavilla olevaan aineistoon ja kartoitettiin aiemmat aiheesta tehdyt tutkimukset. Tilastoanalyysin avulla selvitettiin raskaiden ajoneuvojen tekniset riskitekijät. Tilastoanalyysin pohjalta laadittiin kyselytutkimuksen ja asiantuntijahaastattelujen kysymyspatteristot. Kyselytutkimuksessa haettiin vastauksia havaittujen ongelmien ratkaisemiseksi. 2.1 Kirjallisuusanalyysi Tutkimusaiheen laajuuden ja saatavilla olevan informaation kartoittamiseksi tutkimus aloitettiin kirjallisuusanalyysillä. Näin osittain opiskelijoista koostuva tutkimusryhmä saatiin samalla perehdytettyä raskaiden ajoneuvojen tekniikkaan, lainsäädäntöön ja alan käytäntöihin. Kirjallisuusanalyysissa käsiteltiin aiheesta aiemmin tehtyjä koti- ja ulkomaisia tutkimuksia ja selvityksiä, parannusehdotuksia sekä uutisartikkeleita Ajoneuvohallintokeskuksen tutkimuksia ja selvityksiä Ajoneuvohallintokeskuksen aiemmin teettämiä tutkimuksia hyödyntämällä kirjallisuusanalyysissä saatiin kattava kuva tutkimusaiheen laajuudesta sekä mahdollisesti tutkimusta hyödyttävistä lähteistä. Tutkimuksessa hyödynnettyjä tutkimuksia ja selvityksiä ovat: TIENVARSITARKASTUSTEN VAIKUTTAVUUS AJONEUVOJEN PYÖRIEN JA PERÄVAUNUJEN IRTOAMISONNETTOMUUDET LINTU-projektin julkaisuja Liikenneturvallisuuden pitkän aikavälin tutkimus- ja kehittämisohjelma LINTU on liikenne- ja viestintäministeriön, Tiehallinnon ja Ajoneuvohallintokeskuksen rahoittama tutkimusohjelma. LINTU-projektin julkaisuista tutustuttiin seuraavin: LINJA-AUTOJEN LIIKENNETURVALLISUUS Onnettomuustutkintakeskuksen raportit Onnettomuustutkintakeskus tutkii Suomessa sattuneet suuronnettomuudet riippumatta niiden laadusta sekä kaikki ilmailu-, vesiliikenne- ja raideliikenne- 3
22 onnettomuudet tai niiden vaaratilanteet. Tutkinnassa selvitetään onnettomuuden kulku, syyt ja seuraukset sekä pelastustoimet. Tutkinnasta tehdään tutkintaselostus, jossa esitetään myös tutkinnan tuloksena olevat suositukset. Tutkimuksen kirjallisuusanalyysissä tutustuttiin seuraaviin liikenneonnettomuuksien tutkintaselostuksiin: TUTKINTASELOSTUS B1/2006Y TUTKINTASELOSTUS B2/2004Y TUTKINTASELOSTUS C1/1999Y TUTKINTASELOSTUS B2/1998Y TUTKINTASELOSTUS D1/2007Y TUTKINTASELOSTUS D5/2007Y TUTKINTASELOSTUS D1/2000Y + D1/2001Y Liikenne- ja viestintäministeriön julkaisuja Liikenne- ja viestintäministeriö vastaa vaarallisten aineiden kuljetukseen liittyvän lainsäädännön valmistelusta. Tutkimuksessa hyödynnettiin seuraavia julkaisuja: VAARALLISTEN AINEIDEN TIEKULJETUSONNETTOMUUDET SUOMESSA VAARALLISTEN AINEIDEN KULJETUKSET VIISIVUOTISSELVITYS LASTAUKSEN PAINOTUKSEN VAIKUTUS SÄILIÖAJONEUVON STABIILISUUTEEN Muut julkaisut Tutkimuksesta varten tutustuttiin myös muihin alan julkaisuihin ja tutkimuksiin CITA: Autofore 2007 International Motor Vehicle Inspection Committee CITA on kansainvälinen katsastusalan järjestö. CITA:n vuonna 2007 julkaisemassa Autofore-raportissa käsiteltiin liikennekelpoisuuteen liittyviä standardeja ja käytäntöjä, perehdyttiin ajoneuvotekniikkaan ja tutkittiin ajoneuvon liikennekelpoisuuden vaikutusta liikenneturvallisuuteen ja ympäristöön Ajoneuvohallintokeskuksen ja Liikennevakuutuskeskuksen tutkimuksia MIKSI REKAT KAATUVAT RASKAAN KALUSTON VETOLAITTEIDEN TURVALLISUUS JA KATSASTUS 2.2 Tilastoanalyysi Tutkimusta varten analysoitiin useista eri lähteistä saatuja tilastoja. Tilastoanalyysi loi pohjan myöhemmin tehtävälle kyselytutkimukselle sekä asiantuntijahaastatteluille. Tilastoista haettiin merkittävimpiä teknisiä puutteita tai kuormauksen ongelmia, joita oli ilmennyt sekä tieliikenteessä, katsastuksessa että onnettomuustapauksissa. 4
23 2.2.1 Menetelmät Tilastomateriaalia analysoitiin tilastomenetelmiä ja laadullista arviointia hyödyntäen. Tilastomenetelmillä aineistosta saatiin valikoitua merkittävimmät riskitekijät, joita analysoitiin tarkemmin käyttäen laadullista arviointia. Käytännössä tilastoanalyysin perustan loivat liikenneonnettomuuksien tutkijalautakuntien onnettomuusraportit, joiden lisäksi hyödynnettiin määräaikaiskatsastusten ja tienvarsitarkastusten tilastoja Liikenneonnettomuuksien tutkijalautakuntien raportit Liikennevakuutuskeskus ylläpitää arkistoa liikenneonnettomuuksien tutkijalautakuntien laatimista onnettomuusraporteista. Onnettomuustutkinnasta on säädetty laki tie- ja maastoliikenneonnettomuuksien tutkinnasta (24/2001). Tutkintaa ohjaa liikenne- ja viestintäministeriön asettama liikenneonnettomuuksien tutkinnan neuvottelukunta. Liikennevakuutuskeskus (LVK) huolehtii liikenneonnettomuuksien tutkinnan ylläpitämisestä, tutkinnan tulosten käytöstä ja tietopalvelusta. Suomessa toimii 20 liikenneonnettomuuksien tutkijalautakuntaa, joissa on edustettuna ainakin poliisitoimen, lääketieteen, ajoneuvotekniikan, tienpidon ja käyttäytymistieteen tuntemus. Jäljempänä liikenneonnettomuuksien tutkijalautakunnasta käytetään termiä tutkijalautakunta ja lautakuntien laatimien raporttien arkistosta termiä onnettomuustutkinta-aineisto. Aineisto on jaettu onnettomuuden osallisten mukaan kahteen ryhmään. Ensimmäisen ryhmän muodostavat kuolemaan johtaneet moottoriajoneuvoonnettomuudet, jotka aineistossa tunnistetaan PK-koodista. Toinen ryhmä on jalankulkijoiden ja polkupyöräilijöiden kuolemaan johtaneet onnettomuudet, jotka tunnistetaan KK-koodista. Tutkimukseen valikoitiin sellaiset kuolemaan johtaneet onnettomuudet, joissa raskas ajoneuvo oli ollut osallisena. Kahden kuolemaan johtaneiden onnettomuuksien ryhmän lisäksi tutkijalautakunnat ovat vuodesta 2002 asti valikoineet muita merkityksellisiä tai mielenkiintoisia tapauksia, jotka eivät ole johtaneet kuolemaan. Usein kyseessä ovat raskaiden ajoneuvojen onnettomuudet. Tapaukset ovat X-koodilla merkittyjä ja niissä voi olla esimerkiksi suuronnettomuuden riski, kuten vaarallisten aineiden kuljetuksille tapahtuvissa onnettomuuksissa. X-tapauksiin valikoituu myös niin sanotusti räikeitä tapauksia [LP. Jaakkola, T], joissa todetaan olleen useita liikenneturvallisuutta vaarantavia tekijöitä ja esimerkiksi kuljettajan tai liikennöitsijän törkeää välinpitämättömyyttä. Onnettomuustutkinta-aineistosta on laadittu sähköinen arkisto, johon on syötetty jokaisesta tapauksesta tietyt muuttujat. Muuttujista on koostettu muuttujaluettelo helpottamaan aineiston käsittelyä. Tutkimusta varten muuttujaluettelosta valittiin teknisiin vikoihin liittyvät muuttujat. Viat olivat luonteeltaan sellaisia, joilla oli ollut vaikutusta onnettomuuden syntyyn, sekä sellaisia jotka eivät suoranaisesti ole vaikuttaneet onnettomuuden syntyyn. Onnettomuuden syntyyn vaikuttamattomat viat otettiin mukaan, jotta kalustokannassa esiintyvät viat nousisivat paremmin esiin. 5
24 Sähköisestä aineistosta ei käy esille vian laatu, eikä tapahtumien tarkka kulku. Tämän vuoksi kaikista muuttujaluettelon pohjalta valikoiduista tapauksista luettiin kyseisen onnettomuuden onnettomuusselostus. Onnettomuustutkinta-aineiston ongelma tutkimuksen kannalta on se, että tapaukset ovat X-tapauksia lukuun ottamatta kuolemaan johtaneita onnettomuuksia. Näin vähemmän vakavien tapausten taustalla oleviin teknisiin vikoihin on aineiston pohjalta mahdoton päästä käsiksi. Tältä osin aineiston ei voida yksinään katsoa olevan riittävän laaja tämänkaltaiseen tutkimukseen. Aineiston ongelmaksi havaittiin tutkimuksen edetessä myös onnettomuustutkinnan epätasalaatuisuus. Osa laadituista selvityksistä oli hyvin kattavaa, mutta osassa muun muassa ajoneuvojen tekniseen kuntoon ei tutkimusryhmän mielestä oltu paneuduttu riittävästi. Vaikka lautakuntien ohjeistus on hyvinkin tarkka, on selvityksissä havaittavissa selkeitä tapaus- ja jopa lautakuntakohtaisia eroja Määräaikaiskatsastus A-Katsastus Oy:ltä saatiin tutkimusta varten raskaiden, kokonaismassaltaan yli kg:n ajoneuvojen määräaikaiskatsastustilasto ajalta 11/07-12/08. A- Katsastuksen katsastamat raskaat ajoneuvot edustavat Teknisen johtajan Hannu Pellikan mukaan noin prosenttia koko maassa katsastetuista raskaista ajoneuvoista. Otannan voidaan siis katsoa olevan varsin kattava. Tilastoituna oli ajoneuvon katsastustiedot. Tilasto oli jaettu vikaluokitusten mukaan kolmeen osaan niin, että 1-vika oli johtanut korjauskehotukseen, 2-vika katsastuksen hylkäämiseen ja ajoneuvon uusintakatsastukseen ja 3-vika välittömään ajokieltoon. Tilaston lähtökohtana oli esiintyneiden vikojen tilastointi hylättyjen ajoneuvojen sijaan. Koska yhdessä ajoneuvossa voi samalla katsastuskerralla esiintyä useita vikoja, tilastoidut vikaesiintymät eivät sinänsä kerro sitä, kuinka monessa ajoneuvossa kyseinen vika on esiintynyt. Keskimääräinen vikatiheys on 2,1 vikaa hylättyä ajoneuvoa kohti Tienvarsitarkastukset Liikkuvan Poliisin, tulliviranomaisen ja rajavartiolaitoksen suorittamien raskaiden ajoneuvojen tienvarsitarkastusten tilastoa ylläpitää Ajoneuvohallintokeskus AKE. Tutkimusta varten tutkittiin aikavälin tarkastukset. EU direktiivin 2000/30/EY mukaisesti tienvarsitarkastukset tulee tehdä pistokokokein, eivätkä ne saa olla syrjiviä. Teknisessä tienvarsitarkastuksessa ajoneuvon kunto tarkastetaan siinä laajuudessa kuin tarkastuksen suorittaja katsoo sen tarkoituksenmukaiseksi Muita hyödynnettyjä tilastoja Tutkimuksessa hyödynnettiin lisäksi Suomen Kuljetus ja Logistiikka ry:n tilastoja sekä Tilastokeskuksen moottoriajoneuvokantaa täydentämään muita tarkasteltuja tilastoja. 6
25 2.3 Kyselytutkimus Kyselytutkimus suoritettiin kahdessa vaiheessa siten, että ensimmäisessä vaiheessa haastatteluihin valituille lähetettiin sähköinen kyselykaavake. Toisessa vaiheessa valitut haastateltiin yksilöllisessä haastattelutilaisuudessa Menetelmät Tutkimusryhmä laati sähköisen kyselylomakkeen Eduix E-lomake -ohjelmalla. Kyselylomake hyväksytettiin tutkimuksen ohjausryhmällä, jonka jälkeen se lähetettiin valituille henkilöille. Kyselylomakkeen vastausten pohjalta luotiin kysymyspatteristo syvähaastatteluja varten. Haastattelut käytiin haastateltaville tutussa ympäristössä, käytännössä näiden omalla työpaikallaan. Näin ympäristön paineiden ei katsottu vaikuttavan vastauksiin. Tutkimusryhmä analysoi yhdessä kyselytutkimuksen vastaukset ja teki johtopäätökset ja parannusehdotukset näiden pohjalta Kyselytutkimukseen valitut Kyselylomakkeen vastaamiseen kutsutut henkilöt muodostivat kaksi erillistä ryhmää. Ensimmäiseen ryhmään valittujen henkilöiden nimet olivat tulleet esille niin tutkimusryhmän sisäisissä keskusteluissa kuin ohjausryhmän kokouksissa. Lisäksi tutkimusta hyödyntäviä henkilöitä tiedusteltiin alan muilta osaajilta. Toinen ryhmä valittiin Autoalan Koulutuskeskuksen järjestämään Raskaan kaluston määräykset, jarrut ja vetolaitteet sekä Linja-autotekniikan ja direktiivien kehitys -koulutuspäivien osallistujista. Syvähaastatteluihin valitut henkilöt ovat pääsääntöisesti alan pitkäaikaisia ammattilaisia, ja osa toimii tai on toiminut myös liikenneonnettomuuksien tutkijalautakunnissa tai muissa liikenneturvallisuutta edistävissä hankkeissa. Pääosa haastatteluihin kutsutuista oli ensimmäisen kyselylomakkeeseen vastanneiden ryhmästä Sähköinen kyselylomake Ennen varsinaisia syvähaastatteluja tutkimusryhmä laati sähköisen kyselylomakkeen kaventaakseen haastattelujen laajuutta. Kysymykset laadittiin kirjallisuus- ja tilastoanalyysien pohjalta osittain vahvistamaan saatua tietoa, sekä osittain tuomaan esiin mahdollisia aineiston ulkopuolelle jääneitä seikkoja. Kysymykset painotettiin tietoisesti tekniikka- ja kuormauspainotteiseksi, jotta inhimillisiä tekijöitä koskevat ongelmat saatiin rajattua pois. Aiemmissa tutkimuksissa oli havaittavissa, että raskaiden ajoneuvojen ongelmia selvitettäessä tapahtumia usein peilataan kuljettajan tai muiden kuljetusketjun toimijoiden toiminnan kautta. Tätä huomiota tukee myös varsinaisissa haastatteluissa saadut kommentit (LP. Jaakkola, T). Kyselylomakkeena käytettiin Eduix E-lomake -ohjelmalla luotua verkkolomaketta, johon kutsuminen tapahtuu sähköpostin välityksellä. Kutsuttu henkilö saa sähköpostiinsa linkin kyselyyn sekä yksilöllisen käyttäjätunnuksen ja salasanan. Näin jokaisesta vastauksesta selviää vastaajan henkilöllisyys, jotta myöhemmin suoritetuissa haastatteluissa voitiin tarkentaa vastaajan näkemyksiä. 7
26 Kyselylomakkeen rakenne Lomake koostui arviointiosiosta sekä vapaiden kommenttien osiosta. Arviointiosion tarkoituksena oli kerätä tilastoaineistoa ja vapaiden kommenttien toivottiin tuovan esille vastaajien kokemia epäkohtia. Lomakkeen ensimmäisessä osiossa pyydettiin vastaajan omia kokemuksia kunnon ja kuorman ongelmien aiheuttamista onnettomuuksista sekä siitä, kuinka vastaavanlaiset onnettomuuden voitaisiin välttää. Arviointiosion kysymykset koskivat raskaiden ajoneuvojen kuntoa, kuormaa sekä näiden välitöntä ja välillistä vaikutusta onnettomuuksien syntyyn. Lisäksi vastaajien pyydettiin arvioimaan kunnon ja kuorman ongelmien havaitsemisen vaikeutta. Vapaiden kommenttien osiossa pyydettiin nimeämään kolme tärkeintä ongelmaa niin kunnon kuin kuormankin osalta, sekä keinoja näiden tehokkaampaan havaitsemiseen ja korjaamiseen. Kyselylomake on liitteenä Haastattelut Asiantuntijahaastattelujen tarkoitus oli vahvistaa tutkimuksen aikaisemmissa vaiheissa tehtyjä havaintoja ja löytää tekijöitä niiden taustalta. Haastattelujen avulla pyrittiin myös löytämään konreettisia parannusehdotuksia havaittujen epäkohtien poistamiseksi. Haastattelujen kysymykset laadittiin kyselylomakkeen vastausten pohjalta, joten ne painottuivat selkeästi jo havaittujen vikojen ja ongelmien taustojen selvittämiseen sekä keinoihin puuttua näihin. Haastateltaville annettin kuitenkin mahdollisuus kertoa myös muista kalustoa koskevista epäkohdista. Haastatteluihin valitut henkilöt edustivat viranomaisia, kuljetusyrityksiä, korjaamoita ja muitan alan asiantuntijoita. Lista kyselytutkimukseen osallistuneista henkilöistä on liitteessä 2. 8
27 3 TUTKIMUKSEN TULOKSET Ensimmäisenä tutkimuksessa suoritettiin tilastollinen analyysi onnettomuustutkinta-aineistosta sekä määräaikaiskatsastus- ja tienvarsitarkastustilastoista. Analyysin pohjalta laadittiin kyselytutkimuksen sähköinen kyselylomake. Lomakkeen vastaukset käsiteltiin arviointiosion kohdalla Excel-taulukkoohjelmalla, ja vapaiden kommenttien osalta laadittiin tiivistelmä merkittävimmistä ongelmista. Kyselytutkimuksen toisessa osassa suoritettiin asiantuntijoiden haastattelut, joiden pohjalta laadittiin parannusehdotukset. 3.1 Tilastotutkimus Tilastotutkimuksessa analysoitiin kolmesta eri lähteestä saatua aineistoa: Liikennevakuutuskeskuksen onnettomuustutkinta-aineistoa, määräaikaiskatsastusten- ja tienvarsitarkastusten tilastoja Onnettomuustutkinta-aineisto Tutkijalautakuntien onnettomuustutkimusaineiston perusteella voidaan hyvin vahvistaa yleinen olettamus, että tekniset viat harvoin johtavat onnettomuuksiin. Kuolemaan johtaneita raskaan kaluston teknisen vian aiheuttamia onnettomuuksia oli kymmenen vuoden tarkastelujaksolla kymmenen eli keskimäärin yksi vuodessa. Sähköisen materiaalin muuttujien perusteella löydettiin 785 onnettomuudesta, missä raskas kalusto oli osallisena, noin 160 tapausta, joiden onnettomuustutkintaselostukset valittiin luettavaksi. Luetuista tapauksista teknisiä vikoja todettiin 52 tapauksessa ja kuormaan liittyviä ongelmia 21 tapauksessa. Taulukko 1. tekninen vika aiheutti onnettomuuden 10 tekninen vika vaikutti onnettomuuden syntyyn 10 tekninen vika ei vaikuttanut onnettomuuteen 30 tekninen vika vaikutti onnettomuuden seurauksiin Jarrut Niissä 30 tapauksessa, joissa ajoneuvon tekninen vika ei vaikuttanut onnettomuuteen, olivat viat usein merkittäviä ja mukana on ollut onnea, etteivät ne ole aiheuttaneet onnettomuuksia. [Taulukko 1.] Onnettomuustutkinta-aineistossa erilaisia jarruvikoja esiintyi 33 tapauksessa. Yleisimmät vikatyypit olivat puutteellinen jarrutusteho ja liian suuret erot jarru- 9
28 tusvoimajakaumissa, molempia tapauksia oli kahdeksan kappaletta. Jarruvika oli vaikuttamassa yhdeksässä tapauksessa onnettomuuden syntyyn ja yksi onnettomuus johtui perävaunun jarrun äkillisestä lukkiutumisesta. Kuormantuntevissa ALB-venttiileissä esiintyi onnettomuustutkintamateriaalien perusteella ongelmia viidessä tapauksessa. Pääasiassa kyse oli mekaanista vioista kuten vivustojen irtoamisista tai venttiilien jumiutumisista. Lukkiutumattomien ABS-jarrujen vikoja tuli onnettomuustutkinta-aineiston perusteella esille yksittäisiä tapauksia. Eräässä tapauksessa linja-auton jarrut lukkiutuivat siitä huolimatta, että ajoneuvo oli varustettu ABS-jarruin. Kahdessa tapauksessa yhdistelmän perävaunun lukkiutumattomat jarrut eivät toimineet. Toisessa näistä tapauksista vika oli myötävaikuttamassa yhdistelmän hallinnan menetyksessä. Kahdessa tapauksessa perävaunun hallinnan menetykseen jarrutustilanteessa vaikutti se, että perävaunussa ei ollut ABS-jarruja, mutta vetoautossa oli. Linja-autojen jarruongelmista esiin nousi yksittäistapaus ajoneuvon jarrujen kitkapintojen niin sanotusta lasittumisesta. Lasittuminen oli päässyt syntymään keveiden jarrutusten vuoksi ja lasittumisen seurauksena kitkapintojen kitkaominaisuudet olivat heikentyneet merkittävästi Renkaat ja pyörät Neljässä tapauksessa eturenkaan räjähtäminen aiheutti onnettomuuden. Kolmessa tapauksessa kyseessä oli kuorma-auton vasemman eturenkaan räjähdys, mikä johti ajoneuvon ajautumiseen päin vastaan tulevia ajoneuvoja täydestä vauhdista. Räjähtäneet renkaat olivat kahdessa tapauksessa nastarenkaita. Toisessa näistä nastat oli poistettu ja toisessa rengas oli uudelleennastoitettu. Molemmissa nastan rei istä oli päässyt vettä teräskudoksiin ja aiheuttanut kudosten ruostumista. Kolmannessa tapauksessa kyse oli pinnoitetusta renkaasta, johon oli syntynyt pistovaurioita, joista kudoksiin oli päässyt vettä aiheuttaen ruostumisen. Neljännessä tapauksessa oikea rengas räjähti. Kyseessä oli rungoltaan 25 vuotta vanha rengas, jonka pinnoitus oli 10 vuotta vanha. Useat haastateltavat toivat rengasongelmat esille, mutta onnettomuustutkinnoissa renkaat eivät nouse niin selvästi esille. Keliin sopimattomat renkaat voivat olla lailliset, eikä niihin sen vuoksi kiinnitetä huomiota teknisenä vikana. Tutkimuksessa tuli esille kaksi onnettomuutta, joissa aiheuttajana oli pyörän irtoaminen akselilta. Molemmissa tapauksissa pyörä irtosi vasemmalta puolelta vetävältä akselilta. Syynä pyörien irtoamisiin oli jälkikiristyksen tekemättä jättäminen. Pyörien irtoamisia tapahtuu lehtiartikkeleiden, aiempien tutkimusten sekä haastattelujen perusteella tapausta vuodessa. Irtoamiset eivät kuitenkaan usein johda henkilövahinkoihin, ja vielä harvemmin kuolemantapauksiin, joten onnettomuustutkinta-aineiston avulla ongelmaan on mahdoton päästä käsiksi Vetolaitteet Onnettomuustutkinta-aineistosta nousi esille yksi tapaus, missä vetolaitteen servon virheellinen asento ja sen seurauksena virheellinen toiminta todennäköisesti johti perävaunun irtoamiseen. 10
29 Rakenteelliset ongelmat Rakenteelliset ongelmat käsittävät muun muassa törmäyssoveltuvuuteen liittyvät rakenteelliset ominaisuudet. Onnettomuusselostuksista nousi esille ongelmakohtana kuorma-autojen ohjausvaihde. Onnettomuusselostuksista löydettiin 15 onnettomuutta, joissa kuorma-auton etuosaan kohdistunut törmäys johti ohjauskyvyttömyyteen joko ohjausvaihteen rikkoutumisen tai akselin irtoamisen seurauksena. Ohjausvaihteen rikkoutumiseen johtavan törmäyksen ei ole tarvinnut olla erityisen voimakas. Useissa tapauksissa myös jarrut ovat vaurioituneet samalla, ennen kuin kuljettaja on ehtinyt aloittaa jarrutuksen. Joissakin tapauksissa vauhti oli pieni tai kuljettaja oli ehtinyt ohjata esimerkiksi ojaan, jolloin ohjauskyvyn menetyksellä ei ole ollut enää merkitystä Kuorma Tutkituissa onnettomuuksissa kuorma oli vielä teknisiä vikoja harvemmin aiheuttajana, mutta useissa onnettomuuksissa se johti lisävahinkoihin tai uhreihin. Tapauksissa, joissa kuorma on vaikuttanut onnettomuuden syntyyn, on kyse yleensä kuorman korkeasta painopisteestä tai kuorman liikkumisesta. Esimerkiksi Helsingin Ruoholahdessa tapahtui vuonna 2007 onnettomuus, missä puoliperävaunun lastin liikkuminen kaarteessa johti yhdistelmän kaatumiseen henkilöauton päälle. Tilanteesta selvittiin täpärästi ilman kuolonuhreja. Tarkastellusta aineistosta nousi esille ainoastaan yksi kuolemaan johtanut tapaus, jossa kuorma suoranaisesti aiheutti onnettomuuden. Onnettomuuden syntyyn kuorma oli vaikuttamassa neljässä tapauksessa. Onnettomuuden seurauksiin kuormalla oli vaikutusta 17 tapauksessa. Kuorman sijoittaminen pelkästään perävaunuun vetoauton jäädessä tyhjäksi oli vaikuttamassa kahdessa onnettomuudessa, joissa perävaunun hallinta on menetettiin. Yhdessä tapauksessa perävaunun takapainoinen kuormaaminen johti puskemiseen jarrutuksessa. Tapauksissa, joissa kuorma on vaikuttanut seurauksiin, kyse on yleensä ollut kuorman purkautumisesta ulos, mikä on johtanut lisävahinkoihin. Yllättävänä yksittäisenä ongelmakuormana esille nousivat paperirullat. Rullat purkautuivat ulos kuormatilasta seitsemässä tapauksessa puutteellisen tai olemattoman sidonnan vuoksi. Paperirullat ovat kuormana ongelmallisia, koska ne ovat toisaalta herkkiä vaurioitumaan kuormaa varmistaessa ja toisaalta niiden suuri paino aiheuttaa onnettomuustilanteessa suuren riskin Määräaikaiskatsastusten tilastot A-Katsastus Oy:ltä saadun raskaiden ajoneuvojen määräaikaiskatsastusten tilastomateriaali piti sisällään kaikkien N2-, N3-, M2- ja M3 -luokan ajoneuvojen, eli yli kg:n painoisten kuorma- ja linja-autojen katsastustiedot. Koska tutkimuksessa oli tarkoitus tarkastella nimenomaan raskaiden kuorma- ja linjaautojen teknistä kuntoa, oli aineistossa tarpeettomasti kevyiden, alle kg:n painoisten kuorma-autojen tiedot. Katsastettujen kuorma- ja linja-autojen kokonaismäärä tilaston mukaan oli kappaletta. Koko maan kuorma-autokaluston määrä oli vuonna kappaletta, joista kappaletta oli vähintään kaksiakselisia, yli kg:n painoisia ajoneuvoja (SKAL, Tilastotietoa kuljetus- ja logistiikka-alalta 2008.). Rekisteröi- 11
30 tyjen linja-autojen kokonaismäärä oli vuonna (Tilastokeskus). Määriä arvioitaessa voidaan todeta katsastustilastossa olevan noin sellaista ajoneuvoa joita tutkimuksessa ei käsitellä. Nämä tilastoon sisällytetyt ajoneuvot saattavat vääristää katsastuksessa ilmenneiden vikojen prosentuaalisia osuuksia varsinaisessa tarkasteltavassa ajoneuvokalustossa. Pelkästään raskaiden kuorma- ja linja-autojen katsastustiedoista ei tämän tutkimuksen tekoaikaan ollut saatavilla tilastoa Merkittävimmät hylkäykseen johtaneet viat Katsastustilastosta huomioitiin kaikki sellaiset viat, jotka olivat johtaneet yli yhden prosentin hylkäämiseen koko katsastetusta kalustosta [Kuva 1.]. Merkittävimmiksi liikenneturvallisuuteen vaikuttaviksi vioiksi nousivat selkeästi jarrujen, jousituksen ja iskunvaimennuksen, ohjausnivelten ja -tankojen sekä eri akseleiden viat. Nopeudenrajoittimien puutteiden suuri määrä saattaa osin selittyä sillä, että tilastossa ovat mukana sellaiset kevyet, paketti-auton alustalle tehdyt kuorma-autot, joiden omistajat eivät välttämättä tiedä ajoneuvolta vaadittavan nopeudenrajoitinta (A-Katsastus. Pellikka, H). 16,00 % Viat yht. % 14,00 % 12,00 % 10,00 % 8,00 % 6,00 % 4,00 % 2,00 % 0,00 % Käyttöjarru Käyttöjarrun dynamometritesti Nopeudenrajoitin Jousitus ja iskunvaimennus Ohjausnivelet ja - tangot Seisontajarrun dynamometritesti Etuakselisto Asiapaperit Taka-akselisto Runko Renkaat ja vanteet Kuormakori Kytkentälaitteet Akselisto Kuva 1. Määräaikaiskatsastuksen hylkäykseen johtaneiden vikojen prosentuaaliset osuudet katsastetusta kalustosta. (A-Katsastus Oy, Katsastustilasto 11/07-12/08) Jarrujärjestelmän prosenttiosuuksia tarkastellessa tulee huomioida, että käyttöjarrun dynamometritarkastuksessa hylätyssä ajoneuvossa on saattanut olla muitakin käyttöjarrun vikoja, jolloin näiden kohteiden yhteenlaskettu prosenttiosuus saattaa todellisuudessa olla tilastoitua pienempi. Rungon, renkaiden ja vanteiden, kuormakorin sekä kytkentälaitteiden vuoksi hylättyjen ajoneuvojen prosentuaaliset osuudet ovat 1,04-1,55 prosenttia, mutta muistettavaa on, että koko katsastetun kaluston määrä tilastossa on yli ajoneuvoa. Hylättyjä autoja on siis yli kappaletta vikaa kohden. Kohteilla on lisäksi erittäin merkittävä rooli ajoneuvon liikenneturvallisuutta ajatellen. 12
31 3.1.3 Tienvarsitarkastusten tilastot Tienvarsitarkastusten tilastossa aineisto on jaettu ajoneuvoluokan, tarkastuksen kohteen sekä ajoneuvon rekisteröintimaan mukaan. Kriittisimmät kohteet analysoitiin myös rekisteröintimaan perusteella, jotta kotimainen kalusto saatiin erotettua ulkomaisista. Suomalaisten autojen lisäksi merkittävin tarkastettu autokanta olivat venäläiset ajoneuvot [ ]. Tienvarsitarkastusten ongelma on kaluston valikoituminen tarkastuksiin. Tarkastuksia suorittavat viranomaiset poimivat liikenteestä mahdollisesti ongelmallisia ajoneuvoja, joten tilasto ei välttämättä anna kattavaa kokonaiskuvaa koko ajoneuvokannasta. Valikoitumisen perusteena voi olla kaluston ikä, ulkonäkö ja joissakin tapauksissa kuljetusyritys. Jarrujärjestelmien suuri osuus tehdyistä tarkastuksista [Taulukko 2.] selittyy sillä, että tarkastuspaikka valitaan siten, että liikuteltavan jarrudynamometrin käyttö on mahdollista. Tämän vuoksi dynamometriä myös käytetään lähes jokaisen pysäytetyn ajoneuvon tarkastamiseen. Renkaiden ja valaisimien osalta helppo visuaalinen tarkastus nostaa niiden osuuden korkeaksi. Näiltä osin tienvarsitarkastus painottuu juuri niihin ajoneuvon osiin joissa yleisesti koetaan olevan ongelmia ja jotka ovat liikenneturvallisuuden kannalta merkittäviä. Taulukko 2. Tienvarsitarkastusten tarkastuskohteiden ja puutteiden lukumäärät. (AKE, Tienvarsitarkastukset ) Tarkastuskohde Tarkastusten lukumäärä Puutteita yhteensä Jarrujärjestelmä Pakokaasujärjestelmä Päästöt (diesel) Ohjausjärjestelmä Valaisimet Renkaat Jousitus Alusta Ajopiirturi Nopeudenrajoitin Vuodot
32 Merkittävimmät tienvarsitarkastuksissa havaitut puutteet Myös tienvarsitarkastuksissa jarruvikojen osuus tarkastetussa kalustossa oli merkittävin yksittäinen tekijä [Kuva 2.]. Jarrujärjestelmän osalta tarkastetuista ajoneuvoista 17,8 prosenttia oli puutteellisia. Määrä korreloi hyvin määräaikaiskatsastuksessa havaittujen puutteiden kanssa. Viat yhteensä (%) 20,00 % 18,00 % 16,00 % 14,00 % 12,00 % 10,00 % 8,00 % 6,00 % 4,00 % 2,00 % 0,00 % Jarrujärjestelmä Nopeudenrajoitin Jousitus Ohjausjärjestelmä Renkaat Alusta Valaisimet Ajopiirturi Pakokaasujärjestelmä Päästöt Vuodot Kuva 2. Tienvarsitarkastusten puutteet prosentteina tarkastetusta kalustosta. (AKE, Tienvarsitarkastukset ) Puutteiden esiintyminen ajoneuvoluokittain Ajoneuvoluokittain tarkastellessa perävaunuissa oli havaittavissa enemmän ongelmia kuin vetoautoissa. Puoliperävaunujen renkaiden ja varsinaisten perävaunujen jarrujen ongelmat nousivat suhteellisesti suurimmiksi prosenttiosuuksiksi. Varsinaissa perävaunuissa jarruvikojen osuus oli noin 2,5 prosenttiyksikköä suurempi kuin puoliperävaunuissa. N2- ja N3-luokan kuorma-autoissa, joissa ei ollut tarkastushetkellä perävaunua kytkettynä, jarruvikoja esiintyi 2-3 prosenttiyksikköä vähemmän kuin perävaunun vetoautona toimineissa kuormaautoissa. [kuva 3.] 14
33 30,00 % Kuorma-autot (N2) Varsinainen pv. Varsinaisen pv:n vetoauto Kuorma-autot (N3) Puolipv. Puolipv:n vetoauto 25,00 % 20,00 % 15,00 % 10,00 % 5,00 % 0,00 % Renkaat Jarrut Kuva 3. Renkaiden ja jarrujen puutteet ajoneuvoluokittain. (AKE, Tienvarsitarkastukset ) Kaikkien vikojen osuutta tarkasteltaessa varsinaiset perävaunut olivat vikojen esiintymistiheydeltään merkittävin ajoneuvoluokka, ja puoliperävaunut toiseksi merkittävin. [Kuva 4.] Puutteet ajoneuvoluokittain 12,00 % 10,00 % 8,00 % 6,00 % 4,00 % 2,00 % 0,00 % Kuorma-autot (N2) Varsinainen pv. Varsinaisen pv:n vetoauto Kuorma-autot (N3) Puolipv. Puolipv:n vetoauto Kuva 4. Kaikkien vikojen esiintymistiheys ajoneuvoluokittain. (AKE, Tienvarsitarkastukset ) 15
34 Puutteiden esiintyminen kansalaisuuksittain Venäläisten kuorma-autojen osuus tarkastetussa ajoneuvokannassa nostaa vikojen esiintymistiheyttä etenkin jarrujärjestelmien vikojen vuoksi. Myös ohjausjärjestelmän viat ovat yleisempiä venäläisissä kuin suomalaisissa ajoneuvoissa. Valaisin- ja rengasvikojen osalta prosenttiosuudet ovat samaa luokkaa riippumatta tarkastetun ajoneuvon rekisteröintimaasta. [Taulukko 3.] Taulukko 3. Tarkastuskohteet ja puutteet kansalaisuuksittain. (AKE, Tienvarsitarkastukset ) Tarkastuskohde Tarkastuksia FIN Tarkastuksia RUS Puutteita FIN Puutteita RUS Jarrujärjestelmä Pakokaasujärjestelmä Päästöt (diesel) Ohjausjärjestelmä Valaisimet Renkaat Jousitus Alusta Ajopiirturi Nopeudenrajoitin Vuodot Kyselytutkimus Kyselylomake Sähköinen kyselylomake lähetettiin 77 henkilölle. Ensimmäisen ryhmän muodostivat tutkimusryhmän valitsemat asiantuntijat, joita oli 21. Toisen ryhmän muodostivat Autoalan koulutuskeskuksen raskaiden ajoneuvojen koulutuksiin osallistuneet henkilöt [2.3.2], joita oli
35 Vastauksia saatiin sähköisessä muodossa ensimmäisestä ryhmästä kahdeksalta ja toisesta ryhmästä 14 henkilöltä. Yhteensä vastaajia oli siis Ajoneuvojen kunto ja kuorman asianmukaisuus Ajoneuvojen kunto arvioitaessa vastaajista enemmistö pitää kuntoa tyydyttävänä tai melko hyvänä, vähemmistö hyvänä. Huonona tai melko huonona kaluston kuntoa ei pidä yksikään vastaajista. Kuorman kiinnitysten asianmukaisuuden arvioinnissa hajonta on selkeämpää valtaosan pitäessä sitä tyydyttävänä. Viisi vastaajista pitää kuormauksien asianmukaisuutta melko hyvänä ja neljä melko huonona. Ainoastaan yksi vastaaja 22:stä pitää kuormauksien tilaa huonona. [Kuva 5.] 12 Raskaiden ajoneuvojen yleinen kunto Kuorman kiinnitysten asianmukaisuus Hyvä Melko hyvä Tyydyttävä Melko huono Huono Kuva 5. Raskaiden ajoneuvojen yleinen kunto Kunnon ja kuorman vaikutus onnettomuuksien syntyyn Kyselylomakkeessa tiedusteltiin vastaajien näkemystä ajoneuvojen kunnon ja kuormauksen välittömästä ja välillisestä vaikutuksesta onnettomuuksiin. Välittömällä vaikutuksella tarkoitetaan sellaista ajoneuvon kunnosta tai kuormasta johtuvaa tekijää, joka on vaikuttanut suoranaisesti onnettomuuden syntyyn. Välillinen vaikutus onnettomuuteen tarkoittaa tekijää, jolla ei suoranaisesti ole vaikutusta onnettomuuden syntyyn, mutta jonka vuoksi onnettomuuden seuraukset ovat voineet pahentua tai joiden puuttuessa onnettomuus olisi voitu välttää. Tällainen tekijä voi olla esimerkiksi kuorman irtoaminen ja heilahtaminen kuormatilassa onnettomuuden jälkiseurauksena. Enemmistö vastaajista oli sitä mieltä, että ajoneuvon kunnolla on melko pieni merkitys onnettomuuksien syntyyn. Kunnon välillistä vaikutusta onnettomuuden seurauksiin pidettiin jonkin verran merkityksellisempänä. Kuorman kiinnityksen välitöntä vaikutusta arvioitaessa vastaukset jakaantuivat liki tasan mel- 17
36 ko suuren, kohtalaisen ja melko pienen välillä. Välillistä vaikutusta pidettiin kuormankin osalta merkittävämpänä. [Kuva 6.] Ajoneuvojen kunnon väliton vaikutus onnettomuuksien syntyyn Ajoneuvojen kunnon vaikutus onnettomuuden seurauksiin (välillinen vaikutus) Kuorman kiinnityksen välitön vaikutus onnettomuuksien syntyyn Kuorman kiinnityksen vaikutus onnettomuuden seurauksiin (välillinen vaikutus) Suuri Melko suuri kohtalainen Melko pieni Pieni Kuva 6. Kunnon ja kuorman vaikutus onnettomuuksiin Ongelmien havaitseminen Arviointiosion kolmas osa koski teknisten vikojen, kuormauksen ja kuorman varmistamisen puutteiden havaitsemisen mahdollisuuksia. Tässä osiossa vastausten hajaantuminen oli suurinta, joka osaltaan johtunee kysymysten luonteesta. Valtaosa vastaajista koki onnettomuuksien syntyyn mahdollisesti vaikuttavien vikojen havaitsemisen melko helpoksi tai kohtalaiseksi. Liki viidennes vastaajista piti vikojen havaitsemista melko vaikeana. Lähes puolet vastaajista oli sitä mieltä, että kuormauksen asianmukaisuuden havaitseminen on melko vaikeaa. Neljän mielestä havaitseminen on vaikeaa ja kuuden mielestä melko helppoa. 10 Kuinka vaikeaa onnettomuuksien syntyyn tai seurauksiin vaikuttavien teknisten vikojen havaitseminen on Kuinka vaikeaa kuormauksen ja kuorman kiinnityksen asianmukaisuuden havaitseminen on Vaikeaa Melko vaikeaa Kohtalaista Melko helppoa Helppoa 18
Tienvarsitarkastusten vaikuttavuus
Ajoneuvohallintokeskus Tutkimuksia ja selvityksiä Fordonsförvaltningscentralen Utredningar Nro 11/2007 Tienvarsitarkastusten vaikuttavuus Mikko Malmivuo ja Niina Sihvola Tienvarsitarkastusten vaikuttavuus